laion/Wikipedia-Exotic huggingface dataset:
הפיצוץ בפיאצה פונטנה

הפיצוץ בפיאצה פונטנה (באיטלקית: Strage di Piazza Fontana) היה פיגוע טרור שהתרחש ב-12 בדצמבר 1969, כאשר פצצה התפוצצה במטה "בנקה נאציונלה דל'אגריקולטורה" (בנק החקלאות הלאומי) בפיאצה פונטנה שבמילאנו, איטליה, בקרבת קתדרלת מילאנו. הפיצוץ גרם למותם של 17 אנשים ולפציעתם של 88 נוספים. באותו אחר הצהריים, פצצה נוספת התפוצצה בבנק ברומא, ונמצאה פצצה נוספת שלא התפוצצה בקבר החייל האלמוני. הפיגוע בוצע על ידי ארגון הימין הקיצוני הנאו-פאשיסטי "אורדינה נואובו" (Ordine Nuovo), ייתכן שבשיתוף פעולה עם גורמים נוספים שלא זוהו. הפיצוץ בפיאצה פונטנה לא היה הראשון, אלא חלק מסדרה מתואמת היטב של התקפות. הפיגוע יוחס בתחילה לאנרכיסטים איטלקיים. לאחר מעצרם של יותר מ-80 חשודים, אחד מהם, ג'וזפה פינלי, פועל רכבת אנרכיסטי, מת לאחר שנפל מחלון בקומה הרביעית בתחנת המשטרה שבה הוחזק. דיווחי המשטרה הראשונים טענו כי פינלי התאבד בקפיצה מהחלון במהלך חקירה שגרתית, אך נמצאו סתירות רבות בגרסה זו. שלושה שוטרים שהיו מעורבים בחקירת פינלי, כולל הקומיסר לואיג'י קלברזי, נחקרו בשנת 1971 בעקבות מותו של פינלי, אך חקירה מאוחרת יותר שהסתיימה ב-25 באוקטובר 1975, קבעה כי לא היו עבירות במותו של פינלי. התובע הציבורי ג'רארדו ד'אמברוזיו קבע כי נפילתו של פינלי נגרמה כתוצאה מעילפון ואיבוד שיווי משקל, לאחר שלושה ימים של חקירה אינטנסיבית. אף על פי שקלברזי זוכה (והיה מחוץ לחדר כאשר פינלי נפל), הארגון השמאלני הקיצוני "לוטה קונטינואה" החזיק בו כאחראי למותו של פינלי. בשנת 1972 נרצח קלברזי על ידי קיצונים שמאלניים כנקמה. אדריאנו סופרי וג'ורג'יו פייטרוסטפאני, מנהיגים לשעבר של "לוטה קונטינואה", הורשעו בקשירת קשר לרצח קלברזי, בעוד שחברי הארגון אובידיו בומפרסי ולאונרדו מרינו נידונו על ביצוע הרצח בפועל. לפי אנליסטים כמו דניאל גנסר ופיליפ ווילן, מאחורי הפיצוץ עמדה רשת של פעילי ימין קיצוני, כחלק ממסע טרור הידוע כאסטרטגיה של מתיחות, כאסטרטגיה של דגל כוזב שמטרתה להאשים על תאים קומוניסטיים, להכפיש את השמאל הפוליטי, ולהיות זרז להתרחקות ממוסדות דמוקרטיים. לאחר חקירות נוספות, נעצרו והועמדו לדין חברי ארגון הימין הקיצוני "אורדינה נואובו" בחשד שתכננו וביצעו את הפיגוע בפיאצה פונטנה. למרות ראיות שקשרו אותם לפיגוע, זוכו השניים בשנת 1987 בשל חוסר יכולת לקבוע בוודאות מי ביצע את הפיגוע, ולא ניתן היה לשוב ולהעמידם לדין בשל עקרון "כפל ההעמדה לדין".עם זאת, הם הורשעו בהנחת פצצות אחרות במילאנו ופדובה וקיבלו עונשי מאסר של 16 שנים. בשנת 2001, במהלך משפט נוסף, נגזרו מאסרי עולם על דלפיו צורצי, קרלו מריה מאג'י וג'אנקרלו רוגנוני, אך הם זוכו בערעור בשל חוסר ראיות. מדיה וקבצים בנושא הפיצוץ בפיאצה פונטנה בוויקישיתוף "Accidental Death of an Anarchist" (PDF). Bull, Anna Cento and Cooke, Philip. Ending Terrorism in Italy, Routledge, 2013 מסת"ב 9781135040802 "1969: Deadly bomb blasts in Italy". BBC News. 12 בדצמבר 1965. נבדק ב-29 באפריל 2006. {{cite news}}: (עזרה) Daniele Ganser, "Nato's Secret Armies: Operation Gladio and Terrorism in Western Europe" (New York: Routledge, 2005) Philip Willan, "Puppetmasters: The Political Use of Terrorism in Italy" (London: Constable, 1991 Bull, Anna Cento. Italian Neofascism, Berghahn Books, 2012 ISBN 9780857454508
אותיות פורחות באוויר

"אותיות פורחות באוויר" הוא שיר של הזמר-יוצר הישראלי אביתר בנאי. השיר נכתב על ידי בנאי, הולחן בידי בנאי ואמיר צורף, עובד בידי אביתר ואמוץ נחמני והופק בידי צורף. הוא יצא לאור ב-16 במרץ 2009 ונכלל בהמשך בתור הרצועה השנייה מתוך אלבום האולפן הרביעי של בנאי, "לילה כיום יאיר", על ידי חברת התקליטים הד ארצי. ב-16 במרץ 2009 שחרר הזמר-יוצר הישראלי אביתר בנאי את השיר "אותיות פורחות לאוויר" לרדיו תוך שהוא מספר על תהליך כתיבת השירים מתוך אלבום האולפן הרביעי שלו, "לילה כיום יאיר", אשר עמד לצאת ביוני של אותה שנה, ו"אותיות פורחות באוויר" נכלל בו. השיר נכתב על ידי בנאי בדירתו ברמת גן, הולחן בידי בנאי ואמיר צורף, עובד בידי אביתר ואמוץ נחמני והופק בידי צורף. על תהליך כתיבת השיר סיפר בנאי בריאיון: הייתי בהתחלה של חזרה בתשובה... הייתי ממש על התפר שבין חילוניות לתשובה – הנפש שלי הייתה בתנועה עזה, והרגשתי שאני שורף את חיי הישנים, את כל הערכים שגדלתי והתחנכתי עליהם. על זה מדבר השיר. על מעבר בין עולמות. הוא מדבר על ברור העבר מצד אחד פרידה מחלקים ממני, ומצד שני לקיחת התוכן האמיתי של העבר איתך יחד לדרך החדשה. אדם לא יכול להיפרד ממי שהוא אבל לרומם את עצמו או לקלף מעצמו הוא יכול ואפילו מוכרח. כשאני חושב על זה היום, השיר מתאר בצורה מאוד נכונה את אקט החזרה בתשובה. אתה משאיר מאחוריך את הדברים הגשמיים והגסים, ובוחר לקחת איתך הלאה רק את החלקים הטובים והבהירים שבתוכך. — עופר מתן, בית אבי חי, אביתר בנאי: "הנפש שלי מערבבת מוזיקה אלקטרונית עם רבי עקיבא", באתר הארץ, 6 ביולי 2017 מבקר המוזיקה יוסי חרסונסקי כתב כי זהו שיר נוגה, שצליליו נוגעים בהוויה ההזויה שבה שרוי מי שמייחל להתחלה חדשה. המילים "אותיות פורחות" נלקחו מתוך מעשיה המוזכרת במסכת עבודה זרה בה מתואר מותו של רבי חנינא בן תרדיון. עינב שיף‏, אביתר בנאי - "אותיות פורחות באוויר", באתר וואלה, 16 במרץ 2009 נויה כוכבי, שיר ראשון מאלבומו הרביעי של אביתר בנאי ייצא היום לרדיו, באתר הארץ, 16 במרץ 2009 אינדקס מדיה, חזון אביתר, באתר News1 מחלקה ראשונה, 19 במרץ 2009 אור ברנע, אביתר בנאי בוחר בחיים, באתר ynet, 16 במרץ 2009 עכבר העיר און ליין, השיר היומי: אביתר בנאי שורף יומנים, באתר הארץ, 16 במרץ 2009 אביתר בנאי - אותיות פורחות באוויר // מתוך לייב סשן 2018, סרטון בערוץ "אביתר בנאי", באתר יוטיוב (אורך: 04:33) אביתר בנאי אותיות פורחות באוויר, באתר יוסמיוסיק, ‏15 בפברואר 2023 מסכת עבודה זרה, דף י"ח, עמוד א' עופר מתן, בית אבי חי, אביתר בנאי: "הנפש שלי מערבבת מוזיקה אלקטרונית עם רבי עקיבא", באתר הארץ, 6 ביולי 2017 עופר מתן, "אנחנו דור מעורבב": אביתר בנאי על הקשר עם המקורות, בית אבי חי, 2 ביולי 2017 המצעד השבועי של רשת ג' מתאריך 5 בנובמבר 2009, באתר פזמונט מצעד השנתי תשס"ט (2009), באתר פזמונט המצעד השנתי הישראלי תשס"ט, באתר גלגלצ פסקול העשור, באתר פזמונט
מיכל רובינשטיין שמגר

מיכל רובינשטיין שמגר (נולדה ב-6 בדצמבר 1943) היא שופטת ישראלית בדימוס. אלמנת נשיא בית המשפט העליון מאיר שמגר. היא כיהנה 26 שנים במערכת המשפט. תחילה כשופטת בית משפט השלום בתל אביב, לאחר מכן כיהנה בבית המשפט המחוזי בתל אביב ובשבע השנים האחרונות עד לפרישתה כיהנה כסגנית נשיא בית המשפט. פעלה להגברת השימוש בגישור בבית המשפט הישראלי והייתה יו"ר ועדה, על שמה, שבחנה דרכים להגברת השימוש בגישור. פעילה כבוררת וכמגשרת במשכן לבוררות ופתרון סכסוכים. פעילה חברתית והוכתרה כ'יקירת' הקונסרבטוריון הישראלי למוזיקה תל אביב. רובינשטיין שמגר נולדה בתל אביב. אביה אליעזר בודנקין, נולד בפינסק, בלרוס. היה קולונל בצבא הבריטי במלחמת העולם השנייה. כאל"ם יסד את להק הציוד של חיל האוויר הישראלי עם הקמתו. עם שחרורו הקים וניהל את חברת מחצבי ישראל וייסד את בנק ירושלים. רובינשטיין שמגר למדה בבית ספר תיכון חדש בתל אביב וסיימה את לימודיה התיכוניים בשנת 1961. הייתה חניכה ומדריכה בתנועה המאוחדת בצהלה. התגייסה לצבא בשנת 1961 לחיל האויר ושירתה כקצינה בדרגת סגן. למדה משפטים באוניברסיטה העברית בירושלים וסיימה לימודיה בשנת 1967. התמחתה אצל פרקליט מחוז ירושלים והדרום, ואצל ח"כ ועו"ד גדעון האוזנר. בשנים 1968 עד 1971 הייתה עוזרת בכירה ליועץ משפטי לממשלה מאיר שמגר. הייתה שליחת מחלקת העלייה בסוכנות היהודית בניו יורק בשנים 1971 עד 1974. למדה בשנים 1971-72 לתואר MBA ב-New York Institute of Technology. בשנים 1975 עד 1978 הייתה מפקחת ברשות לרישום והסדר זכויות מקרקעין ומנהלת לשכות הרישום בפתח תקווה ובנתניה. בשנים 1987 עד 1994 הייתה שופטת בבית משפט השלום בתל אביב. שפטה בעניינים מקומיים, עניינים בתחום דין פלילי בישראל ובתחום משפט אזרחי. טיפלה בתיקים מורכבים כגון התיק ידיעות אחרונות ותיק פירוק השיתוף ב״הגוש הגדול״ בתל אביב. בסוף שנת 1994 התמנתה כשופטת בבית המשפט המחוזי בתל אביב. עסקה בתחום המעמד האישי, משפט אזרחי, והייתה חברה בהרכבי ערעורים אזרחי ופלילי. כמו כן הייתה שופטת בבית המשפט לעניינים מנהליים שהוקם מכוח חוק בתי משפט לעניינים מינהליים. במקביל לכהונתה כשופטת, השופטת רובינשטיין שימשה כיו"ר הוועדה לבחינת הדרכים להגברת השימוש בגישור בבתי המשפט בישראל. בשנת 2006 מונתה לסגנית נשיא בית המשפט המחוזי בתל אביב. בשנת 2013 פרשה לגמלאות. עם הפרישה לגמלאות כיהנה כבוררת ומגשרת במשכן לבוררות ופתרון סכסוכים. עם פרישתה מכס השיפוט החלה רובינשטיין שמגר לפעול במסגרת הקונסרבטוריון הישראלי למוזיקה תל אביב, ע"ש לין ותד אריסון. היא התמנתה ליו"ר אגודת הידידים של הקונסרבטוריון ופעלה רבות לקידום פעולתו. בשנת 2024 היא הוכרזה כ'יקירת הקונסרבטוריון'. רובינשטיין שמגר נבחרה כמחליפה של מאיר שמגר כסגנית יו"ר הדירקטוריון של פרס בראשית. רובינשטיין שמגר הייתה נשואה לפרופ' איתן רובינשטיין. איתן היה מומחה עולמי למחלות זיהומיות. הוא עבד בבתי חולים בישראל, ארצות הברית וקנדה. יש לה ממנו שלושה ילדים. היא נישאה בשנית למאיר שמגר, נשיא בית המשפט העליון בישראל. מיכל רובינשטיין שמגר, האתר הרשמי של הרשות השופטת [1] מיכל רובינשטיין שמגר, המשכן לבוררות ופתרון סכסוכים [2] כלכליסט, ראיון עם מיכל רובינשטיין שמגר, כך מסיימים סכסוך בשתי פגישות: שלוש שנים לפרויקט הגישור של בתי המשפט [3] גלובס, כתבות בעניין פסיקות רובינשטיין שמגר בנושא "הגוש הגדול" בתל אביב [4]
צווטאנה טבקובה

צווטאנה בוריסובה טבקובה (בבולגרית: Цветана Борисова Табакова;‏ 25 בינואר 1905 – 6 בנובמבר 1936) הייתה זמרת אופרה ואופרטה בולגרייה. טבקובה הייתה בעלת קול סופרן. צווטאנה טבקובה נולדה בעיירה ברזניק הסמוכה לפרניק בבולגריה. אביה היה קצין צבא. היא רכשה השכלה יסודית בווראצה. ב-1924 החלה את לימודיה באקדמיה הלאומית למוזיקה (אנ') בסופיה, ובמקביל הצטרפה לאופרה והבלט הלאומיים בסופיה. טבקובה שרה באופרה במשך 12 שנים, עד למותה, ביצעה כ-30 תפקידי סולנית ראשית ומשנית, וזכתה למעמד של דיווה בבולגריה. מראשית שנות ה-30 של המאה ה-20 ולמשך מספר שנים, הופיעה מעת לעת גם עם מקהלת צדיקוב תחת משה צדיקוב והשתתפה עמה במספר קונצרטים ברחבי בולגריה וביוגוסלביה. ב-1932 זכתה בפרס בתחרות זמרה בווינה ובעקבותיה הוזמנה על ידי פיודור שאליאפין להופיע לצידו בלונדון באופרה הנסיך איגור בתפקיד הנסיכה ירוסלבנה. מקצת מהופעותיה הוקלטו על גבי תקליטים. ב-1936 הלכה לעולמה במפתיע והיא בת 31, והובאה למנוחות בבית הקברות המרכזי בסופיה. רחוב בעיר וראצה נושא את שמה. צווטאנה טבקובה, באתר Discogs (באנגלית) אוגניאן סטמבולייב, צווטאנה טבקובה-מלכת בימת האופרה, באתר duma.bg (בבולגרית) צווטאנה טבקובה שרה מיצירתו של דוברי כריסטוב, באתר יוטיוב Mirela Kostadinova, Opera diva Tsvetana Tabakova sings in London with Chaliapin in "Prince Igor", באתר epicenter.bg (בבולגרית). מוני שלום, יובל למקהלת מ.צדיקוב, בתוך: א.חן ציון, מוני שלום (עורכים), ליובלה של מקהלת הפועלים על שם משה צדיקוב, המחלקה לתרבות של ההסתדרות הכללית, הוצאת אחדות, 1959, עמודים 18, 36–38. רחוב צווטאנה טבקובה בעיר וראצה, באתר moovitapp.com.
ג'ון ווקר (פוליטיקאי)

ג'ון ווקר (באנגלית: John Walker‏; 13 בפברואר 1744 – 2 בדצמבר 1809) היה פקיד ציבור מווירג'יניה. ווקר נולד ב-13 בפברואר 1744 בווירג'יניה, והיה בנו של ד"ר תומאס ווקר. הוא קיבל חינוך פרטי לפני שלמד בקולג' ויליאם ומרי, שאותו סיים ב-1764. הוא היה שכן וחבר לכיתה בקולג' ויליאם ומרי של תומאס ג'פרסון והם נשארו חברים קרובים עד הבחירות של 1804–1805. בשנת 1768, הוא נבחר לחברה האמריקאית. בשנת 1772, הוא החליף את אביו כנציג בית הנבחרים. הוא היה בצבא הקונטיננטלי, ושירת ב-1777 כעוזר של הגנרל ג'ורג' וושינגטון, בדרגת קולונל. בשנת 1780, הוא נבחר כציר לקונגרס הקונטיננטלי. לאחר מכן למד משפטים. כשוויליאם גרייסון מת ב-1790, ווקר מונה לסנאט של ארצות הברית לכהן מ-31 במרץ עד 9 בנובמבר של אותה שנה, כאשר יורש נבחר על ידי העצרת הכללית של וירג'יניה. ניסיון הפיתוי של תומאס ג'פרסון לאשתו, שכמעט הוביל לדו-קרב, וסיפק חומר רב לעיתונות הפדרליסטית, נדון ב"ג'פרסון הווירג'יני" של דיומא מאלון. ווקר היה בעל עבדים. הוא נפטר ב-2 בדצמבר 1809. מדיה וקבצים בנושא ג'ון ווקר בוויקישיתוף ג'ון ווקר, באתר "Find a Grave" (באנגלית) ג'ון ווקר, באתר המדריך הביוגרפי של הקונגרס של ארצות הברית (באנגלית) "Congress slaveowners", The Washington Post, 2022-01-13, נבדק ב-2022-07-03
ויטאל אנסימבה

ויטאל מנואל אנסימבה (בצרפתית: Vital Manuel Nsimba; נולד ב-8 ביולי 1993 באנגולה) הוא כדורגלן קונגולזי-אנגולי המשחק בקבוצת מכבי חיפה מליגת העל בעמדת המגן השמאלי ובנבחרת הרפובליקה הדמוקרטית של קונגו. אנסימבה שיחק בקבוצות המילואים של ז'ירונדן דה בורדו וגנגאן, ולאחר מכן שיחק בקבוצת ליסון מהליגה הצרפתית השלישית. ב-20 ביולי 2015 חתם בבורק-פרונה מליגת המשנה הצרפתית, במדיה ערך 92 הופעות ליגה והבקיע שער אחד. בחודש יולי 2018 חתם בקלרמון פוט מליגת המשנה הצרפתית, ובעונת 2021/22 שיחק עם המועדון בליגת העל הצרפתית. בסך הכל ערך 120 הופעות ליגה במדי המועדון, בהן הבקיע שער אחד. בעונות 2022/23 ו-2023/24 שיחק במדי ז'ירונדן דה בורדו במסגרת ליגת המשנה הצרפתית, וערך 57 הופעות ליגה במדי המועדון, בהן הבקיע שער אחד. ב-22 באוגוסט 2024 חתם אנסימבה לשנתיים במכבי חיפה מליגת העל לשנתיים. ב-4 באוקטובר 2016 ערך אנסימבה את הופעת הבכורה שלו בנבחרת הרפובליקה הדמוקרטית של קונגו, בהפסד 1-0 לנבחרת קניה במשחק ידידות. ויטאל אנסימבה, ברשת החברתית אינסטגרם ויטאל אנסימבה, באתר ההתאחדות לכדורגל בישראל ויטאל אנסימבה, באתר Transfermarkt ויטאל אנסימבה, באתר Soccerway ויטאל אנסימבה, באתר WorldFootball.net ויטאל אנסימבה, באתר National Football Teams ויטאל אנסימבה, באתר FootballDatabase.eu
Down

"Down" הוא שיר של הזמר הבריטי ג'יי שון בהשתתפות הראפר האמריקאי ליל ויין. השיר יצא בצפון אמריקה כסינגל הבכורה שלו מאלבומו הראשון שם, All or Nothing. בשווקים אחרים, כולל בריטניה, השיר משמש כסינגל המוביל של ג'יי שון מתוך אלבום האולפן השלישי שלו. השיר הופק על ידי ג'יי-רמי ובובי באס, והוא הסינגל השביעי הנמכר ביותר מ-2009 וקיבל את תואר הפלטינה במספר מדינות. השיר המשיך ומכר שישה מיליון עותקים בארצות הברית. השיר יצא לרדיו בארצות הברית ב-31 במאי 2009 ולקמעונאים דיגיטליים ב-30 ביוני 2009. "Down" הגיע למקום הראשון במצעד בילבורד הוט 100 בגיליון מיום 17 באוקטובר 2009, והדיח את "I Gotta Feeling" מאת בלאק אייד פיז אחרי 14 שבועות במקום הראשון, מה שהפך את ג'יי שון לאמן הבריטי הראשון שהגיע למקום הראשון במצעד מאז "Viva la Vida" של קולדפליי ב-2008, ולאמן הבריטי הרביעי בסך הכל בשנות ה-2000. השיר גם הפך אותו ל"אמן האורבני הראשון אי פעם בבריטניה שהגיע למקום הראשון בבילבורד הוט 100", ולאמן הבריטי הראשון שהגיע למקום הראשון בארצות הברית ולא בבריטניה עם שיר מאז "Kiss from a Rose" של סיל ב-1995. הוא היה גם הסינגל הנמכר ביותר של אמן בריטי ואירופאי בצפון אמריקה מאז "Candle in the Wind" של אלטון ג'ון ב-1997, והראשון של אמן אסייתי בריטי מאז פרדי מרקיורי ב-1980. הורדה דיגיטלית באייטונס "Down" (בהשתתפות ליל ויין) – 3:32 תקליטור שיווקי אמריקאי "Down" (גרסה נקייה בהשתתפות ליל ויין) – 3:32 "Down" (גרסה נקייה ללא ראפ) – 3:17 "Down" (אינסטרומנטל) – 3:32 "Down" (Bobbybass Dance Remix)‏ – 4:00 תקליטור סינגל בריטי "Down" (בהשתתפות ליל ויין) – 3:32 "Down" (Jason Nevins Edit)‏ – 3:39 "Down" (Roll Deep Mix)‏ – 4:05 "Down" (K-Warren Remix)‏ – 5:45 "Down" (Chasing Pluto Remix)‏ – 3:47 מידע על היצירה "Down" באתר מיוזיק בריינז Neil Mccormick, ‏Jay Sean and Taio Cruz wowing America, The Telegraph, 24 March 2010 Caulfield, Keith (6 בינואר 2010). "Taylor Swift Edges Susan Boyle For 2009's Top-Selling Album". Billboard. נבדק ב-7 בינואר 2009. {{cite web}}: (עזרה) "Cash Money/Universal Republic Newcomer Jay Sean Hits One Million Platinum Single Milestone with Smash Debut 'Down'". Universalmusic.com. נבדק ב-11 בינואר 2012. {{cite web}}: (עזרה) Pietroluongo, Silvio (7 באוקטובר 2009), "Jay Sean Sends Peas Packing From Hot 100 Penthouse", Billboard, נבדק ב-1 בנובמבר 2009 {{citation}}: (עזרה) Bhansali, Akshay (15 באפריל 2009). "Lil Wayne Gives A Boost To British R&B Star Jay Sean". Mtv. אורכב מ-המקור ב-23 באפריל 2009. נבדק ב-8 באוקטובר 2009. {{cite web}}: (עזרה) "Jay Sean's the Urban US legend", Daily Mirror, UK, 10 באוקטובר 2009, נבדק ב-30 בספטמבר 2009 {{citation}}: (עזרה) Duerden, Nick (6 בדצמבר 2009). "Jay Sean: Ahead of the race". The Independent. UK. נבדק ב-6 בדצמבר 2009. {{cite news}}: (עזרה) Live from Studio Five, Episode #1.38, Channel 5, 4 בנובמבר 2009 {{citation}}: (עזרה) "Jay Sean Live Interview with Jessie Jordan Q102 Philadelphia Jingle Ball". StreetTalkin. 14 בדצמבר 2009. נבדק ב-15 בדצמבר 2009. {{cite web}}: (עזרה) Millard, Robin (1 בדצמבר 2009). "Freddie's the champion of Indian communities". The Sydney Morning Herald. נבדק ב-6 בדצמבר 2009. {{cite web}}: (עזרה)
איליה קרופסקי

איליה קרופסקי (באוקראינית: Ілля Крупський; נולד ב-2 באוקטובר 2004 בוויניצה שבאוקראינה) הוא כדורגלן אוקראיני המשחק בעמדת המגן הימני בקבוצת וורסקלה פולטבה מליגת העל האוקראינית. קרופסקי גדל בבית הספר הספורטיבי לנוער ויניצה ובמחלקת הנוער של מטאלורג ז'פוריז'יה. בחודש פברואר 2021 חתם בוורסקלה פולטבה מליגת העל האוקראינית, וב-1 במאי 2021 ערך את הופעת הבכורה שלו בקבוצה הבוגרת של המועדון, בהפסד 5-1 לדינמו קייב במסגרת המחזור ה-24 בליגה לעונת 2020/2021. קרופסקי נכלל בסגל הנבחרת האולימפית של אוקראינה לטורניר הכדורגל באולימפיאדת פריז (2024), וערך שלוש הופעות במסגרת הטורניר. איליה קרופסקי, באתר Transfermarkt איליה קרופסקי, באתר Soccerway איליה קרופסקי, באתר WorldFootball.net איליה קרופסקי, באתר FootballDatabase.eu Ruslan Rotan announces the composition of the Ukrainian Olympic team for the 2024 Summer Games באתר dynamo.kiev.ua, ‏ 3 ביולי 2024 (באנגלית)
לואיאי דה לוקאס

לואיאי רמון דה לוקאס פרס (בספרדית: Luiyi Ramón de Lucas Pérez; נולד ב-31 באוגוסט 1994 בגלבאן שברפובליקה הדומיניקנית) הוא כדורגלן מהרפובליקה הדומיניקנית המשחק בעמדת הבלם בקבוצת א.א.ל. לימסול מליגת העל הקפריסאית ובנבחרת הרפובליקה הדומיניקנית. ב-9 בספטמבר 2018 ערך דה לוקאס את הופעת הבכורה שלו בנבחרת הרפובליקה הדומיניקנית, בניצחון 5-0 על נבחרת בונייר במסגרת מוקדמות ליגת האומות של CONCACAF 2019/2020. נכלל בסגל הנבחרת האולימפית של הרפובליקה הדומיניקנית לטורניר הכדורגל באולימפיאדת פריז (2024), וערך שלוש הופעות בטורניר. לואיאי דה לוקאס, באתר Transfermarkt לואיאי דה לוקאס, באתר Soccerway לואיאי דה לוקאס, באתר National Football Teams לואיאי דה לוקאס, באתר FootballDatabase.eu El seleccionador nacional Sub-23, @ibaigomez, dio a conocer el listado definitivo de jugadores que representarán a nuestra amada República Dominicana en los Juegos Olímpicos París 2024, בחשבון הטוויטר הרשמי של פדרציית הכדורגל של הרפובליקה הדומיניקנית, 28 ביוני 2024 (בספרדית)
ז'רמי ליבולאן

ז'רמי ליבולאן (בצרפתית: Jérémy Livolant; נולד ב-9 בינואר 1998 במורלה שבצרפת) הוא כדורגלן צרפתי המשחק בעמדת קשר הכנף. לאחר שגדל במחלקות הנוער של US לאנמור וגנגאן, שיחק ליבולאן בקבוצות הבוגרות של גנגאן, בולון, שאטורו וסושו במסגרת ליגת העל הצרפתית, ליגת המשנה הצרפתית והליגה הצרפתית השלישית. בעונת 2023/2024 שיחק במדי ז'ירונדן דה בורדו במסגרת ליגת המשנה הצרפתית, וערך 38 הופעות ליגה במדי המועדון, בהן הבקיע חמישה שערים. ז'רמי ליבולאן, באתר Transfermarkt ז'רמי ליבולאן, באתר Fussballdaten.de (בגרמנית) ז'רמי ליבולאן, באתר Soccerway ז'רמי ליבולאן, באתר WorldFootball.net ז'רמי ליבולאן, באתר FootballDatabase.eu Jérémy Livolant, nouvel ailier Marine et Blanc, Girondins.com (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'רמי ליבולאן".
רפאל וורמסר

רפאל ווֹרְמְסֵר (7 בנובמבר 1838 – 28 באפריל 1901) היה מוהל ופרנס בעיר קרלסרוהה שבגרמניה. וורמסר נולד ב־7 בנובמבר 1838 בעיר קרלסרוהה בגרמניה להוריו, ברוך חיים ובטי וורמסר. משפחת וורמסר היא משפחה שמוצאה מהעיר וורמס (וורמייזא) שבגרמניה, ומכאן שמה. אבות המשפחה היגרו מוורמס לקרלסרוהה, ורבים מבני המשפחה היו בעלי תפקידים חשובים, כגון מוהלים, פרנסים, דיינים, רבנים, קברנים וגבאי צדקה. רפאל היה חלק מהמסורת המשפחתית הזו, ושימש כמוהל. רפאל וורמסר החל את תפקידו כמוהל ב־16 במרץ 1864 (ח' באדר ב' ה'תרכ"ד), בגיל 25. במהלך עבודתו, תיעד את כל בריתות המילה שערך בפנקס ייחודי שעבר מדור לדור במשפחתו, לאחר ששימש גם את סבא רבא שלו ואת אחי סבו, שהיו גם כן מוהלים. הפנקס כלל פרטים מדויקים על כל ברית מילה, כגון מיקום, תאריך, שם הנימול, שם אביו, שם הסנדק ושם הסנדקת, וכן מספור של כל המילה. רפאל המשיך בעבודתו זו עד למותו ב־28 באפריל 1901. במהלך הברית האחרונה שביצע, רפאל נפל והתמוטט מסיבה לא ברורה. בעודו גוסס, אשתו הצְדיקה את הדין בפני כל הנוכחים ונתנה להם תחושת אמונה ותקווה. רפאל נפטר ב־28 באפריל 1901, בגיל 62. האירוע נחרת בזיכרונם של בני משפחתו ושל הקהילה, והותיר חותם עמוק. וורמסר נקבר יומיים לאחר פטירתו בבית הקברות היהודי בקרלסרוהה (גר'). רפאל נישא לג'ני לבית הירש, ונולדו להם תשעה ילדים. בנם הבכור, קאופמן, נפטר בגיל 19, שנה לפני לידת בנם הצעיר יעקב שלום. אביו, ברוך חיים, היה בן דודו וגיסו של הרב יעקב אטלינגר. בין נכדיו, בנה של הינדל ביתו, האלוף בצה"ל דוד שאלתיאל. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. פנקס מוהל – משפחת וורמסר, באתר הספרייה הלאומית פנקס מוהל ברוך חיים בן קאופמן (אביו של רפאל וורמסר), באתר ספריית מדינת באדן על פי הכיתוב על גבי מצבתו
ויליאם קרלוס ויליאמס

ויליאם קרלוס ויליאמס (באנגלית: William Carlos Williams,‏ WCW;‏ 17 בספטמבר 1883 – 4 במרץ 1963) היה משורר, רופא, מחזאי ומספר אמריקאי. נולד ברתרפורד שבניו ג'רזי. החל לכתוב ולפרסם שירה עוד בהיות תלמיד בבית-הספר התיכון. אז גם החליט להקדיש את חייו הן לרפואה והן לשירה. הוא השלים את לימודי הרפואה שלו באוניברסיטת פנסילבניה, שם פגש את המשורר עזרא פאונד והתיידד עמו. עזרא פאונד סייע לו רבות בראשית דרכו הספרותית. בשנים מאוחרות יותר הושפע ויליאמס גם משירתו של תומאס סטרנס אליוט. בשנת 1906 סיים ויליאמס את לימודי הרפואה, ובשנת 1910 פתח מרפאה בעיר הולדתו, ושימש כרופא עד 1951. בשובו לרתרפורד ייסד כתב עת ספרותי, ובו הביא יצירות רבות מעבודתו הפוריה: מסות, שירים, סיפורת ומחזאות. הוא התייצב למן ראשית דרכו בראש התנועה המודרניסטית, האימג'יניסטית, השוחרת את שירת אירופה במיטבה. את קובץ שיריו הראשון פרסם בשנת 1909, ומאז פרסם קובצי שירה רבים וגם רומנים וקובצי סיפורים. ויליאם קרלוס ויליאמס נחשב המשורר המשפיע על אלן גינזבורג ועל יוצרי דור ה"ביט" האחרים. השפעת שירתו באמריקה גדלה מאוד בשנות החמישים והששים של המאה העשרים. הוא היה חולה שנים רבות, אך זכה לכתוב ולפרסם משיריו כמעט עד פטירתו. ויליאמס פרסם בחייו כמה וכמה ספרי שירה, שאחדים מהם תורגמו לעברית. כמו כן תורגמו שירים בודדים משלו, שנדפסו בכתבי עת ספרותיים בארץ. נפטר בעיר הולדתו, רתרפורד, ב-1963. העולם מצטמצם לתמונה מוכרת: מבחר שירים, תרגמו מכבית מלכין ויואב ורדי, כרמל, ירושלים, 2005. רוצה רק לומר, תרגם עודד פלד, קשב לשירה, תל אביב, 2004. סיפורי רופא, תרגם עודד פלד, רסלינג, תל אביב, 2006. האלפבית של העצים - מבחר שירים, תרגם שמעון זנדבנק, הקיבוץ המאוחד, 2023. ויליאם קרלוס ויליאמס – עצה למשורר הצעיר (מאנגלית: יפתח בריל), דחק, כרך טז, 2023. מדיה וקבצים בנושא ויליאם קרלוס ויליאמס בוויקישיתוף דרור בורשטיין, האדם שהרופא לא יכול לרפא אינו אלא הוא-עצמו, באתר הארץ, 28 באוגוסט 2006 המריצה האדומה, תרגום: עודד פלד, החוטם 4, קיץ 2009 ערן סבאג, קריאה בשירי וויליאם קרלוס וויליאמס, חיים של אחרים, גלי צה"ל, 16 בנובמבר 2011 ויליאם קרלוס ויליאמס, שיר: לא יחסרו לנו פרחים גם בעולם הבא, תירגמה מאנגלית סבינה מסג, באתר הארץ, 15 ביוני 2022 ויליאם קרלוס ויליאמס, באתר אנציקלופדיה בריטניקה (באנגלית) כתבי ויליאם קרלוס ויליאמס בפרויקט גוטנברג (באנגלית) ויליאם קרלוס ויליאמס, באתר "Find a Grave" (באנגלית) וילים קרלוס וילימס (1883-1963), דף שער בספרייה הלאומית ויליאם קרלוס ויליאמס, באתר MusicBrainz (באנגלית) ויליאם קרלוס ויליאמס, באתר Discogs (באנגלית) ויליאם קרלוס ויליאמס, באתר Songkick (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Linger (שיר של הקרנבריז)

"Linger" הוא שיר של להקת הרוק האלטרנטיבי האירית הקרנבריז אשר פורסם לראשונה ב־15 בפברואר 1993 כסינגל השני מתוך אלבום הבכורה של הלהקה "Everybody Else Is Doing It, So Why Can't We?". השיר נוצר בשיתוף פעולה בין סולנית הלהקה דולורס או'רירדן והגיטריסט נואל הוגאן. זהו שיר אהבה אשר אשר היה הלהיט הגדול הראשון של הלהקה והפך עם השנים לאחד מהשירים הפופולריים ביותר של הלהקה. בשנת 2017 הלהקה כללה גרסה אקוסטית פשוטה יותר של השיר באלבומה "Something Else". השיר היה אחד מהשירים הראשונים עליהם עבדו חברי הלהקה יחד עם או'רירדן. מילות השיר נכתבו בהשראת חוויה שהייתה לה במועדון לילה, בו היא רקדה עם בחור צעיר שאיתו הייתה לה את הנשיקה הרצינית הראשונה הרצינית. כאשר אותו הבחור בחר לרקוד למחרת עם חברתה במקומה, היא הרגישה דחויה ולקחה את זה קשה. היא אמרה על כך בראיון לגרדיאן "הכל נראה כל כך דרמטי כשאתה בן 17, אז כתבתי על כך בשיר". הקליפ של "Linger", אשר צולם בשחור-לבן, בוים על ידי הבמאית האמריקאית מלודי מקדניאל והיה הומאז' לסרט הפילם נואר המדע בדיוני של ז'אן-לוק גודאר משנת 1965 "אלפאוויל". מידע על היצירה "Linger" באתר מיוזיק בריינז מידע על הסינגל "Linger" באתר מיוזיק בריינז מידע על היצירה "Linger" באתר Discogs סרטון השיר "Linger" באתר יוטיוב David Browne, The Making of the Cranberries' Haunted Farewell, Rolling Stone, ‏2019-02-07 (באנגלית אמריקאית) Simpson, Dave (2017-05-08). "The Cranberries: how we made Linger". The Guardian (באנגלית בריטית). נבדק ב-2024-08-20.